W จัดโปรร้านชาบูญี่ปุ่น “Kagonoya” ลุ้นเที่ยวโอซาก้ายกแก๊ง
W จับมือพันธมิตร จัดโปรโมชั่นสุดคุ้ม ทานบุฟเฟ่ต์ร้านชาบูญี่ปุ่น “Kagonoya” ในราคา 749++ บาทขึ้นไป ลุ้นเที่ยวโอซาก้ายกแก๊ง
W จับมือพันธมิตร จัดโปรโมชั่นสุดคุ้ม ทานบุฟเฟ่ต์ร้านชาบูญี่ปุ่น “Kagonoya” ในราคา 749++ บาทขึ้นไป ลุ้นเที่ยวโอซาก้ายกแก๊ง
13 ก.พ. 2566

ร้านชาบูสัญชาติญี่ปุ่น Kagonoya ภายใต้การบริหารของ บริษัท อีสเทิร์น ควีซีน (ประเทศไทย) จำกัด บริษัทในเครือของ บริษัท วาว แฟคเตอร์ จำกัด (มหาชน) หรือ W นำโดยนางสาวเสาวณีย์ ขาวอุบล รักษาการประธานเจ้าหน้าที่บริหาร และนายธนวัฒน์ เอื้อศิริพันธ์ ประธานเจ้าหน้าที่ฝ่ายปฏิบัติการ จับมือพันธมิตรจาก บริษัท เบทาโกร จํากัด (มหาชน), บริษัท บัตรกรุงไทย จำกัด (มหาชน), บริษัท ไทยน้ำทิพย์ คอร์ปอเรชั่น จำกัด และ XERXIA : อีสปอร์ตทีม ร่วมจัดโปรโมชั่นพิเศษเอาใจสายบุฟเฟ่ต์ กับกิจกรรม “เที่ยวยกแก๊ง บินยกก๊วน พาเที่ยวโอซาก้า กินคาโกะต้นตำหรับสุด Premium”
โดยลูกค้า Kagonoya สามารถเข้าร่วมกิจกรรมได้ทั้ง 12 สาขาทั่วกรุงเทพมหานคร เพียงรับประทานบุฟเฟ่ต์ในราคา 749++ บาทขึ้นไป ทุกๆ 4 ท่านรับคูปอง 1 ใบเพื่อลุ้นโชคเที่ยวโอซาก้า ประเทศญี่ปุ่น 5 วัน 3 คืนจำนวน 8 รางวัลรางวัลละ 4 ที่นั่ง ทั้งหมด 32 ที่นั่ง รวมมูลค่าทั้งสิ้นกว่า 1,552,000 บาท  โดยสามารถเข้าร่วมกิจกรรมได้ตั้งแต่วันที่ 14 กุมภาพันธ์ – 13 มีนาคม 2566 สามารถสอบถามรายละเอียดเพิ่มเติมได้ทาง Facebook https://www.facebook.com/kagonoya
ทั้งนี้นางสาวเสาวณีย์ ขาวอุบล รักษาการประธานเจ้าหน้าที่บริหาร W กล่าวว่า บริษัทฯ ตั้งเป้าขยายสาขาร้านชาบู Kagonoya เพิ่มเติมในปี 66 เพื่อให้ลูกค้าได้เข้าถึงความอร่อยเหมือนนั่งทานชาบู ณ ประเทศญี่ปุ่นได้อย่างทั่วถึง โดยรุกพื้นที่กรุงเทพมหานครก่อน ทางแบรนด์มุ่งมั่นตั้งใจพัฒนาความอร่อยและควบคุมคุณภาพของวัตถุดิบไว้อย่างมีมาตรฐาน เชื่อมั่นว่าในปีนี้ Kagonoya จะสร้างความโดดเด่น เป็นที่รู้จักและเป็นร้านขวัญใจสายชาบูได้อย่างแน่นอน